Hajnali négy óra körül csörgött a telefonom.
Baleseteztek a csónakkal.
A többi gyerek a Beaufort Memorial Hospitalban volt,
de Malloryt nem találták.
Mallory anyukája sikoltozva hívott.
Az a reggeli telefonhívás...
Ilyet egy szülőnek sem kívánnék.
Azt mondogattam magamban,
hogy ez nem történhet meg.
Ez nem igaz. Ilyen nincs.
Csak az útra figyeltem, hogy eljussak a Beaufortba.
Nem voltam magamnál.
Azt sem tudtuk, hova menjünk.
A Beaufortba indultunk,
de nem volt értelme odamenni, mert Mallory nem volt ott.
Lehúzódtunk, hogy most mégis hova menjünk?
Végül megtudtuk, hogy a baleset az Archers Creeknél történt.
Tele volt rendőrökkel a környék.
Anthony nem akart bemenni a kórházba.
Tudták, hogy baj van a vállával,
de azt mondogatta,
hogy Mallory nélkül nem megy sehová.
Imádkoztam magamban. Megkérdőjeleztem Istent.
Nem értettem, miért az én kislányommal történt ez.
Mit mondasz annak, aki odajön, és a te gyereked megvan,
az övé viszont nincs sehol?
Anthony összetört. Szörnyű bűntudata volt.
Pont egymás mellett ültünk.
Én miért tudtam feljönni, és ő miért nem?
KETTŐS GYILKOSSÁG DÉL-KAROLINÁBAN
Kijött a búvárcsapat,
és próbálták megtalálni a víz alatt,
de túl erős volt a sodrás.
05.30 2019. FEBRUÁR 24.
Valószínűleg erre sodródhatott.
Hívjuk a helikoptert?
Túl nagy a köd.
Én csak ültem ott és vártam.
Miley felhívott minket. Rémes volt az út.
Azt sem tudtam, mit mondjak, mit gondoljak.
Csak imádkozni tudtunk.
Csak imádkozni. Hát imádkoztunk.
Én, Paul és Connor voltunk a kórházban.
Connor beszélni is alig tudott. Bedagadt az állkapcsa,
egy nagy vágás volt rajta.
Pánikolni kezdtem Mallory miatt. Mindenkit kérdezgettem, van-e valami hír.
Tudnak valamit? Megtalálták már?
Próbáltam nem feladni a reményt...
A kórházban kezdett leesni, mi is történt.
Ki-be jártak a nővérek, kérdezgettek,
de csak az járt a fejemben,
hogy megtalálták-e már Malloryt.
Csak az anyukámat akartam.
Amikor odaértem, egy szobába vezettek,
mert össze kellett varrni az ujjain a bőrt, teljesen le volt nyúzódva.
Az egyik ápoló éppen cserélte Morgan infúzióját, és azt mondta,
ezt nem kéne elmondania, de Paul nagyon gáz részegen,
és szerinte távolítsuk el magunkat tőle.
Aztán míg Morgan röntgenen volt,
egy másik nővér is odajött,
és kollégaként és anyatársként azt mondta, védjem meg Morgant Paultól.
Tíz perccel azután, hogy bevittek,
már ki is hallgatott Pritchard nyomozó.
Azt mondta, tanúvallomást kell tennem.
Ekkor kezdett leesni,
hogy nyomozás zajlik.
Rövid idő múlva Alex Murdaugh is ott volt, Paul nagyapjával, Randolphfal.
Ezek nagy hatalmú férfiak Hampton megyében.
Úgy gondolom, képesek hazudni, hogy eltussolják a dolgokat.
Paul a sárga földig itta magát.
A folyosón hallottam Randolphot és Alexet.
Randolph Murdaugh azt mondta, most nem hallgathatják ki,
mert nagyon részeg.
Connor felhívott.
„Apa, baleseteztünk, és Mallory eltűnt.”
Aztán újra csörgött a telefonom, és Alex Murdaugh volt az.
Elkezdte magyarázni nekünk, hogy Connor vezette a csónakot.
Hogy fél, hogy ebből még egy tragédia lesz.
Sőt, azt mondta, ne féljünk,
ő majd segít Connornak. Ne aggódjunk, megoldja.
Áttoltak, hogy CT-felvételt készítsenek az állkapcsomról,
és Alex a fülembe súgta,
hogy ne mondjak semmit, ő majd megoldja.
Ezzel arra utalt, hogy én vezettem.
Amikor a kórházba értünk, be akartam jutni a fiamhoz,
de az utunkba állt.
Randolph és Alex ott voltak, a rendőrökkel beszélgettek.
Aztán bejöttek Connor szobájába, és azt mondta,
őt nevezték meg a csónak vezetőjeként.
Amíg a kezemet műtötték,
Randolph benézett a szobába, és engem bámult.
Aztán újra kopogtak.
Alex kopogott az üvegajtón, és azt mondta,
engedjék be, mert ő a jogi képviselőm.
Mielőtt odaértem, Alex kinevezte magát
a jogi képviselőjének és az ideiglenes gyámjának.
A főnővérre néztem,
és megkértem, hogy küldjék ki őket.
Randolph beszélni akart velem.
Megkérdeztem, van-e hír Malloryról,
találtak-e valamit.
Visszakérdezett, hogy kiről beszélek.
Mondom, Mallory Beachről. Malloryról!
Erre azt felelte: „Hát, sejthető, hogy ennek mi lesz a vége.”
El sem hittem, hogy képes ezt mondani.
A 19 éves Mallory Beachet továbbra sem találják.
Hatodmagával a csónakjuk egy hídpillér alapjának ütközött Archers Creekben
vasárnap hajnali 02.00 órakor.
A Beaufort megyei és Parris Island-i mentőcsapatok
folyamatosan keresik a környékbeli vizeken.
Ahogy bekapcsoltam a számítógépet, azonnal megláttam,
hogy eltűnt egy lány a megyében.
Aztán megtudtuk, hogy egy Murdaugh is érintett.
Mondom, basszus.
Másnap reggel hallottam a gyülekezetben.
Mallory a diákom volt.
Gyorsan nyilvánosságra hozták a részleteket.
Nagy volt a felháborodás amiatt, hogy Paul erősen ittasan vezethetett.
Sokan megkérdőjelezték, hogy ki vezette a csónakot.
Amikor kiengedtek a kórházból, a hídhoz mentem.
Ott voltak a keresőcsapatok.
Visszafojtottam a lélegzetem, ha feljöttek a búvárok,
de mindig szóltak, hogy nem találtak semmit,
és mennek tovább.
A KERESÉS FOLYTATÓDIK
Beszéltem Anthonyval és a szüleivel.
Továbbra sem volt hajlandó elmenni.
Egyre jobban kezdtem érezni, hogy mennem kell.
Egész nap ott volt.
Nem akart elmenni. Ott akart lenni.
Anthony mindennap lement a vízhez.
Beszélt hozzá, imádkozott, és...
Egyik nap hallottam, hogy azt mondja egy barátjának,
hogy nem tudja, mi lesz,
de ha most kijönne a vízből,
még ma feleségül venné.
„Most azonnal elvenném.”
Elmentünk a hídhoz, és ahogy megláttam a szüleit,
az visszarántott az egészbe.
Sokkal valóságosabbnak tűnt, amikor szembesültem a következményekkel.
Miley óvoda óta a legjobb barátnője volt.
Nem tudtam mit tenni. Megöleltem és sírtam.
Sosem felejtem el, Miley milyen keservesen sírt Mallory miatt.
Együtt nőttek fel. Csodálatos kötelék volt közöttük.
Istenhez könyörgött, hogy segítsen neki.
Egy rendőr senkit nem engedett közel
a baleset helyszínéhez és a kutatócsoporthoz.
De beszéltem vele,
hogy szeretnék lemenni megnézni a helyszínt,
csak látni szeretném a csónakot, és hogy hol történt.
Azt mondta, nem engedhet be,
mert szigorú parancsot kapott rá, hogy senki sem mehet le.
Nem sokkal később láttam,
hogy Randolph Murdaugh és Maggie Murdaugh
együtt lementek a helyszínre.
Hogy engedhették le őket?
Az én lányomat keresték!
Akkor kezdtem rájönni, hogy a Murdaugh családot
az ügy eltussolása érdekli,
nem pedig Mallory megtalálása.
Nem meglepő. Ez nem volt meglepő.
Anthony is szeretett volna közelebb menni a helyszínhez,
de őt sem engedték.
Alex testvére, John Marvin vontatta ki a csónakot.
Ezt akkor még nem tudtuk, de...
Nem kellett volna. Megzavarta a helyszínt.
72 ÓRÁVAL A BALESET UTÁN
Három nap kutatás után sem találják a vízbe zuhant tinédzsert.
A Természeti Erőforrások Minisztériumának 9-12 csónakja,
búvárai és helikopterei keresik.
Nyilván egy ilyen esetben jobban sürget az idő.
Az ilyen mentéseknél ez kritikusabb fontosságú.
Ha valaki télen vízbe esik,
azt hamarabb meg kell találni, mint...
A Seriffi Hivatal szerint két fiú közül az egyik volt a sofőr.
Paul Murdaugh vagy Connor Cook.
Alex arra játszott, hogy az övé helyett az én fiamra kenje az ügyet.
Sokkoló volt. Nehéz volt elfogadni.
Együtt nőttünk fel Murdaugh-ékkal. Jóban voltam John Marvinnal.
Marty pedig Alex-kel.
Együtt sportoltunk.
A gimi után Alex-kel elváltak az útjaink.
Elsodort egymás mellől az élet.
Három nappal a baleset után Alex felhívott.
„Marty, le kell ülnünk egymással.”
Sötétedés után találkoztunk. Csak mi voltunk a parkolóban.
Kiszálltam a kocsiból, ő is,
aztán elővette a telefonját,
kikapcsolta, a kocsijába rakta, és azt mondta,
szeretné, ha tudnám, hogy nem rögzít semmit.
Bent azt mondta, válasszak szobát.
Mondom, mire gondol?
„Hogy biztos lehess benne, hogy nem akarunk átverni.
Hogy ne gondold, hogy ezt rögzítjük.”
Na, akkor azt mondtam magamban:
„Ja, ezek most át akarnak verni.”
Ott ült az asztalon, és azt mondta,
tudnia kell, mit gondolunk.
„Még Malloryt sem tudom meggyászolni,
amíg a fiamért aggódok.”
Azt feleltem: „Alex, én csak arra a szegény lányra tudok gondolni.”
Aznap este el akarta intézni,
hogy senki ne mondjon semmit.
Sokaktól hallottam, hogy a Murdaugh család el tud tüntetni embereket.
Connor sírva jött oda hozzám.
„Apa, ezek meg akarnak öletni?”
ÖT NAPPAL A BALESET UTÁN
A 19 éves Mallory Beachet vasárnap reggel óta nem látták.
A keresők még öt nap után is mentőakcióként kezelik az ügyet.
Végig ott motoszkált bennem egy félelem.
Hogy valami...
Valami nincs rendben.
Sokszor eszembe jutott, hogy miért nem gondoltak erre vagy arra.
Akkor még nem... Például nem használták a helymeghatározást az óráján?
Apple Watch volt rajta.
Valakinek addigra eszébe kellett volna jutnia, hogy...
- Aznap reggel. - Azonnal meg kellett volna próbálni.
Murdaugh-ék nem akarták, hogy megtalálják. Ha nem találják meg, nincs bűncselekmény.
A helikoptert figyeltem, és csak imádkoztam és imádkoztam.
Egyszer csak valaki beszállt hátra.
Megfordultam, és Maggie volt az.
Azt mondta:
„Beverly! Mi van, ha sosem találják meg?”
Egyből elkezdett zakatolni az agyam.
Ha sose találják meg?
Egyből arra gondoltam, mit csináltak ezek?
HÉT NAPPAL A BALESET UTÁN
Részt vettünk egy istentiszteleten az apjával és a családdal,
aztán kimentünk a hídra, és...
Emlékszem, odajött autóval egy férfi,
és szólt, hogy megtalálták.
Összeszorult a szívem.
Mindenki elindult.
Én ki voltam akadva, hogy ez nem lehet igaz.
Segélyhívó, hol van?
Itt Kenny Campbell.
A keresőcsapat tagja vagyok. Úgy gondoljuk, megtaláltuk.
Összeomlott a világom.
Óriási csalódás volt. Megszakadt a szívem.
Beszálltam a kocsiba, hazamentem,
és csak sírtam Apa karjaiban.
Elnézést!
Örültem, hogy megtalálták.
A szívem szakadt bele, hogy meghalt.
De az, hogy megtalálták, segíthet a családnak az elfogadásban.
Addigra kezdtem felfogni, hogy valószínűleg...
Hogy meghalt.
Anthony a szobájába sem bírt bemenni. A nappaliban aludtam vele.
Rendszeresen ordítva ébredt. Azt hitte, a vízben van.
Bármit megadott volna, hogy megvédje.
ÖRIBARIK
Miért az az ember ment el, akihez a legközelebb álltam?
Az az ember, akivel mindent közösen csináltunk?
A legártatlanabb ember a világon.
Szerintem ő túl jó volt erre a világra.
Akkor...
Akkor leesett, hogy tényleg meghalt.
A temetésén állt a sor a parkolóban.
Rengetegen vártak, hogy bejöjjenek.
Annyi szeretetet kaptam olyan emberektől, akiket nem is ismertem...
Csodálatos volt, hogy Mallory ennyi embernek fontos volt.
A lelke már az Úrral van.
És tudom, hogy egy napon újra együtt leszünk a gyermekünkkel.
Boldog szülinapot, Mackó
Boldog szülinapot
De szeretnénk, ha itt, a földön is igazságot szolgáltatnának neki.
Mert a törvény mindenkire érvényes.
Azt akarom, hogy ezt ne tussolják el. Hanem igazságot szolgáltassanak.
Hampton megyében felnőve mindig azt láttam a Murdaugh családon,
hogy a törvény fölött állnak.
Egy barátom ezért ajánlotta nekünk Mark Tinsley-t.
Renee attól félt, hogy a Murdaugh család
megeszi őket reggelire.
Ezért hívott fel végül.
Aktív nyomozás folyik.
Senki sem tájékoztatta semmiről a családot.
Annyit tudtam, hogy egy lány meghalt,
sérülések is történtek, és szörnyű eset volt.
Az én lányom is hasonló korú volt.
Nagyon együttéreztem a családdal.
Az elmúlt 21 évben a szomszéd megyében éltem.
Itt mindenki ismer mindenkit. Én is több mint 20 éve ismertem Alexéket.
A legjobbak, a legprofibbak voltak.
Mindenre fel kellett készülni.
Első dolgom volt beleásni magam az ügybe,
hogy összeálljon, mi történt.
És bizonyítani kellett, hogy Paul vezetett.
12 °C
Február 23-ára randizós estét szerveztek.
Paul és Morgan, Anthony és Mallory,
Connor Cook és Miley Altman.
Paul a Parker's Convenience Store-ban
nagyjából 50 dollár értékben alkoholt vásárolt.
Paul 170 centi volt, és 67 kg.
Buster jogosítványát használta, mert nem volt nagykorú.
A pénztáros beolvasta, stimmelt a csipogás,
úgyhogy kiadta az alkoholt.
Paul tudta, hogy aznap este a rendőrök igazoltatásokra készülnek.
Ezért akart motorcsónakkal menni.
Elmentek a tóparti házhoz, vízre tették a csónakot, és inni kezdtek.
Paul hat Natural Light sört vedelt be tölcsérből.
A csónakkal elindultak az osztrigasütésre.
Kikötöttek, bementek.
Megvan Paul hívásnaplója akkorról, amikor elindultak az osztrigasütésről.
Paul először az apját hívta, aki nem vette fel.
Aztán az anyját hívta.
Paul és Maggie úgy öt percet beszélgettek.
Paul véralkoholszintje a megengedett érték háromszorosa volt.
Ezt azért tudjuk, mert annyira őrjöngött, hogy a kórházban vért vettek tőle.
Részeg volt, ehhez nem fér kétség.
Az a videó, amin a gyerekek a csónakhoz sétálnak,
az utolsó felvétel Mallory Beachről.
Mosolyog, boldog, élete virágjában van.
Egy órával a vége előtt.
Paul nem engedett mást vezetni. Leköpte, lekurvázta és felpofozta Morgant.
Visszament a kormányhoz, és teljes gázt adott.
A csónak a hídnak ütközött, majd a lábánál lévő sziklákon ért partot.
A baleset után
nagyjából 20 rendőr volt a helyszínen,
és egyik sem gondolt arra, hogy elővegye Paul Murdaugh-ot,
hogy kikérdezzék a történtekről.
Paul vezetett.
Paul?
Igen.
Tudjuk, ki vezetett?
Igen. Azt mondta, a ruhátlan srác.
Ez semmiképpen sem inkompetenciát jelez,
mert ilyen szintű inkompetencia nem létezik.
Azok az emberek
ezer szállal kötődtek a Murdaugh családhoz és Alexhez.
Az első 24 órában a nyomozást Michael Brock vezette
a Természeti Erőforrások Minisztériumától,
aki közeli kapcsolatban állt Murdaugh-ékkal.
Anthony Cook azt mondta Michael Brocknak: „Paul Murdaugh megölte a barátnőmet.”
De a hangfelvétel nincs a bizonyítékok között.
TUDJA, HOL VAN A FELVÉTEL?
NINCS NÁLAM. NEM TUDOM.
Van egy másik rendőr is, Michael Paul Thomas.
Michael Paul Thomas is a minisztérium ismert ügynöke,
és rengeteg bajból húzta ki Pault.
Ez az ember Alex Murdaugh csicskája volt.
Michael Paul Thomas John Marvin Murdaugh legjobb barátja volt.
John Marvin Murdaugh pedig Alex testvére.
Megvolt a híváslista.
A baleset estéjén és az azt követő napokban
John Marvin Murdaugh többször is hívta Michael Paul Thomast.
A Természeti Erőforrások Minisztériumának iratai szerint
John Marvin Murdaugh Austin Pritchert is hívta.
Ő volt az a rendőr, aki a kórházban kihallgatta a gyerekeket.
Ezek alapján John Marvin hozta el a csónak utánfutóját.
Azt nem tudom, részt vett-e a csónak kiemelésében.
Az viszont jól dokumentált, hogy aznap ott volt a helyszínen.
Amikor Randolph és Alex Murdaugh megérkeztek a kórházba,
a kórházi dolgozók szerint Alex határozottan
az események befolyásolására törekedett.
Alexet nem Mallory megtalálása érdekelte,
hanem csak az, hogy zavart okozzon,
senki ne mondjon semmit, és tartsák a szájukat.
Ha ez sikerül, akkor nem tudják megállapítani, ki vezetett.
Ott vannak sorban a hívások a nyomozók és a Murdaugh család között.
Phillip vagy Renee Beachet egyikük sem hívta fel.
Mallory családjával mi legyen?
Megvan a számuk, de nem akarom én hívni őket.
Nem tudom...
Amíg nem tudunk biztosat,
valószínűleg nem jó ötlet felhívni őket.
Nem akarunk pánikot kelteni. Akadályozhatnák a helyszíni munkát.
Renee anyukája hallott a balesetről, és ő hívta fel Reneet.
De senki más nem mondta neki...
A hatóságok egyetlen egyszer sem hívták.
Egy rendőr sem hívta soha.
Senki sem hívott minket a rendőrségtől.
A hatóságok egyáltalán nem értesítettek,
hogy eltűnt a lányunk.
Talán számított volna valamit. Nem biztos, de talán igen.
Találtunk egy biomechanikai mérnököt.
Mindenki ismeri a törésteszteknél használt bábukat.
Egy biomechanikai mérnök szakértő a testek mozgása és a fizika terén.
Meg tudja vizsgálni a csónakon utazók helyzetét
és a sérüléseiket,
és ez alapján igazolni tudja,
hogy pontosan hol helyezkedtek el a csónakon.
Mallory és Anthony a csónak hátuljában voltak.
Amikor a hídnak ütköztek, az eleje lesüllyedt, a hátulja felemelkedett,
és Anthony és Mallory kirepültek a csónakból.
Mallory fejét tompa ütés érte.
Ezt követően megfulladt.
Miley és Morgan egy hűtőn ültek a csónak elején.
Morgan előreesett.
A keze a hajó és a csónak közé szorult.
Miley tőle jobbra volt.
Fent volt a lába.
Őt nem érte nagy ütés.
Connor a középkonzolnak esett.
Az állkapcsán vágás és törés keletkezett.
A konzol oldalán kapaszkodók vannak.
Eltörtek, amikor Connor nekik esett.
A szélvédő is megrepedt, korábban nem volt repedt.
És a korlát, amit Connor fogott, elhajlott.
Ha Connor vezeti a csónakot,
nem törhette volna el a három kapaszkodót,
nem tört volna el az állkapcsa,
és nem került volna a csónak jobb oldalára.
A mérnök szakvéleménye szerint
tényként kezelhető,
hogy nem Connor Cook vezette a csónakot.
Mallory Beach szűk két hónapja hunyt el,
amikor csónakjuk a Parris Island melletti hídnak ütközött.
Ma este először emeltek vádat az ügyben.
A 20 éves Paul Murdaugh ellen három pontban emeltek vádat:
halált okozó ittas hajóvezetés,
és kétrendbeli sérülést okozó ittas hajóvezetés.
Tompa fejsérülés és fulladás.
A boncolás szerint ez okozta Mallory Beach halálát.
A testét önkéntes keresők találták meg egy hétre rá a Broad Creek Marina kikötőnél.
A 14. Kerületi Ügyészség,
két Beaufort megyei bíró, és a Seriffi Hivatal is
felmentését kérte az ügyben a Murdaugh családdal való kapcsolataik miatt.
Robert Kittle kommunikációs igazgató szerint
Murdaugh nem részesül különleges bánásmódban a családja miatt.
Sokan megkérdőjelezik, Murdaugh miért nincs még őrizetben.
Paul Murdaugh-ról a heteken belül esedékes vád alá helyezésig talán nem is hallunk.
A 20 éves Murdaugh 25 évnél több börtönbüntetést is kaphat.
Követjük a fejleményeket.
Tudtam, hogy ki fog derülni az igazság. Nagy kő esett le a szívemről.
Megdöbbentő volt látni egy ilyen nagy név bukását,
de ott motoszkált bennünk a kétség.
Most komolyan vádat emelnek ellene,
és bűnhődni fog, ahogy megérdemli,
vagy valahogy kihúzzák a bajból?
ÉPPEN ÍR...
Paul rám írt.
BESZÉLHETNÉNK? HALLÓ?
Próbált úgy manipulálni,
hogy visszamenjek hozzá, de...
Azt mondtam, ne írjon többet.
Hadd gyógyuljak, hadd dolgozzam fel Mallory halálát.
Hadd próbáljam megérteni, mit tett.
Paul talán börtönbe kerül.
Vegyes érzéseim voltak.
Egyrészt ez ijesztő volt. Másrészt dühös voltam rá.
Volt valaki, akit szerettem,
és elveszítettem, mielőtt igazán...
És el sem búcsúzhattam.
Felidéztem a sok hülye döntését,
az idióta viselkedését,
és hogy milyen elviselhetetlen volt.
Talán rá is fért a börtön.
Különben miből fog tanulni?
HAMPTON MEGYEI TÖRVÉNYSZÉK
HÁROM HÓNAPPAL A BALESET UTÁN
Dale Shannon riportja. Ma reggel láttuk először Murdaugh-t a bíróságon.
Több súlyos váddal kell szembenéznie.
Úgy öt-hat tudósító volt jelen.
Alex és Maggie is bejöttek.
Alex odaköszönt. „Michael, mi újság?”
A bíróságon volt a fia vád alá helyezésén,
de úgy viselkedett, mintha vadászni készülnénk az apjánál,
inni egyet, halat sütni, vagy ilyesmi.
Az ügy során végig különleges bánásmódban részesítették őket.
Amikor aznap a bíróságra ment,
ingben készült róla a rendőrségi fotó.
Ha aznap este én vezetem a csónakot,
vagy bárki más mint Paul,
az éjszakát a börtönben töltöttük volna.
És a tárgyalásig bent tartanak.
Fennáll az ártatlanság vélelme. Nem vallja magát bűnösnek.
Murdaugh ügyvédje ártatlannak vallotta védencét
a három vádpontban, és lemondott a meghallgatásukról,
így a részletek csak a tárgyaláson kerülnek nyilvánosságra.
Az óvadék összegét
50 000 dollár értékben állapítom meg.
Ez normális ügymenet. Semmi különleges eljárásról nincs szó.
Miért vallotta magát nem bűnösnek?
Mert nem bűnös.
Nem tartóztatták le.
Nem bilincselték meg. Nem kellett kezeslábast húznia.
Mintha mi sem történt volna.
Paul Murdaugh-t vád alá helyezték.
Az egyik vádpont halált okozó ittas hajóvezetés.
Beach szülei nem nyilatkoztak.
A tárgyalás időpontját még nem tűzték ki.
SZÖRNYŰ EZ A SZTORI! NEM SZOLGÁLTATNAK IGAZSÁGOT MALLORYNAK!
DÉLEN MÉG MINDIG VÉDIK EGYMÁST AZ ÖREGFIÚK...
NINCS BILINCS. NINCS KEZESLÁBAS. NINCS BÖRTÖN.
PAUL MURDAUGH-T FIATALÚRKÉNT KEZELIK A BÍRÓSÁGON
KÉT ÉVVEL A BALESET UTÁN
Paul a vád alá helyezése után
a moselle-i házukba költözött.
Két év telt el a baleset óta,
és a Snapchaten még mindig látni lehetett, hogy tovább iszik, csak másokkal.
Élte tovább azt az életet, amit a baleset előtt.
Dühös voltam. Megszakítottam velük a kapcsolatot,
mert úgy éreztem, ezzel nem tisztelik Mallory emlékét.
A baleset után
több terapeutához is jártam,
de egyikük sem vált be igazán.
Úgy éreztem, nem segítenek
feldolgozni a balesetet, a bűntudatomat túlélőként,
hogy ilyen fiatalon elveszítettem az egyik legjobb barátnőmet,
és a Paullal való kapcsolatomban szerzett traumákat.
Annyi éven át titkolta.
És ez fáj nekem.
A baleset napjáig
nem tudtam a köpködésről, az ütésekről, a pofonokról, a megalázásáról.
Nem tudtam ezekről.
És őszintén mondom,
a mai napig nem tudom, mióta tartott ez.
Érti?
Biztosan bántalmazta egy ideje, mert a baleset napján elégelte meg.
- Elege volt. - Vége volt.
- Betelt a pohár. - Mindig mondta: Mallory mentette meg.
És igaza is van.
Én és Paul? Pár nappal a baleset után
találkoztam vele utoljára.
Próbáltam rá se nézni.
Mert akkor még dühös voltam rá.
Végül megéreztem, hogy bámul.
Várta, hogy ránézzek.
És... És végül visszanéztem rá.
Amint a szemébe néztem, láttam, hogy azt suttogja,
hogy szeret, és sajnálja. És...
Azt feleltem, én is szeretem, de mennie kell.
Sokat foglalkozom Dél-Karolinával a Wall Street Journal déli tudósítójaként.
Lassan 17 éve ez a munkám.
Ezt az ügyet is folyamatosan követtem.
2021 tavasz vége, nyár eleje felé Murdaugh-éknak rosszul állt a szénája.
Pault vád alá helyezték Mallory Beach halála ügyében,
és az ügy folyamatban volt a bíróságon.
Paul viszont a figyelem ellenére nem változtatott a viselkedésén,
rendszeresen összeütközésbe került a törvénnyel.
- Hogy van, uram? - Jó napot!
Százhuszonöttel mértem be.
- Százhuszonöt? - Igen.
- Későn jöttem rá, hogy gyorsan hajtok. - Értem.
Buster Murdaugh-t kirúgták
a University of South Carolináról plágium miatt.
Ráadásul Maggie és Alex házassága is egyre rosszabb állapotban volt.
Maggie Murdaugh rájött, hogy befizetetlen számláik vannak.
Több forrás szerint felvett egy könyvelőt, hogy segítsen a pénzügyeikben.
Egy másik sajtóhír szerint pedig
válóperes ügyvéddel is beszélt.
Úgyhogy a jelek szerint ez több fronton is nagyon stresszes időszak volt a családnak.
Miközben ezek történtek a családban,
én ebben nem vettem részt, de nagyon régóta ismertem Pault,
és tudtam, milyen ember.
Ebben a két évben Paul szenvedett.
Nem csak élvezte az életet, nem úgy volt vele, hogy megúszta,
ahogy mindenki gondolja.
Szerintem...
Szerintem félt.
2021. JÚNIUS 7.
Hampton megyei segélyhívó, mi történt?
Itt Alex Murdaugh a 4147 Moselle Road alól.
A rendőrségre és a mentőkre van szükségem.
Jól értettem, 4147 Moselle Road?
A feleségemet és a fiamat súlyos lövés érte.
Senki sem... Egyikük sem mozog.
Megnéztem őket. Nagy a baj.
Maradjon vonalban, jó?
Reneevel voltam a munkahelyemen.
Hamar értesültünk róla, mert mindketten nővérek vagyunk a börtönben.
Azonnal pánikrohama lett.
Azt mondta, ki kell derítenünk, mi történt.
Anya felhívott,
hogy Pault és Maggie-t meggyilkolták.
Szóhoz sem jutottam.
Négy évig jártam a fiúval, akit megöltek.
Az anyukáját vele együtt ölték meg.
Dühös voltam Paulra, de...
Fájt a szívem,
hogy egy embert ilyen borzasztó halál ért.
Anya és fia...
Nagyon nehéz volt feldolgoznom.
Azonnal hallottam Maggie és Paul megöléséről.
Késő este történt, így csak pár óra múlva került a hírekbe, kevés információ volt.
Többen is üzenetet írtak nekem. „Hallottad, mi történt Lowcountryban?”
Egy-két napra rá már tele volt vele a helyi és az állami sajtó.
Egy ismert lowcountryi család két tagját az éjjel holtan találták.
Gyilkosság történt a vadászbirtok kapui mögött
Colleton megyében.
A 22 éves Paul Murdaugh és anyja, Margaret Murdaugh
a tegnap este itt, a birtokon történ lövöldözés áldozatai.
Az állami nyomozók kevés hírt adtak ki.
Nem tartottak sajtótájékoztatókat,
és csak közleményeket adtak ki.
TILOS AZ ÁTJÁRÁS
A hatóságok nem sokat mondanak, de egy dolgot tudunk:
a gyilkos szabadon van.
A gyilkosságok utáni órákban minden nagyon zavaros volt.
Azt tudjuk, Alex Murdaugh mit mondott a nyomozóknak.
Alex otthon volt, és aludt egyet. Felébredt, nem látta Maggie-t és Pault.
Nagy a birtok. Nem tudta, hol vannak.
Írt nekik egy üzenetet, hogy elmegy ránézni a szüleire.
Elment az apjához,
aki egyre rosszabbul volt egy hosszú betegség végén,
és az anyjához, aki demens volt.
Elment, ott volt, hazajött, telt az idő.
Olyan 22.15, 22.20 körül ért vissza Moselle-be,
és ekkor fedezte fel az ottani káoszt.
A lövöldözés a kenneleknél történt, ami rövid autóútra volt a háztól.
Maggie-t több lövés érte a felsőtestén és a hátán.
Az elhelyezkedése alapján talán menekült valami vagy valaki elől.
Pault egy lövés érte a mellkasán, ami szörnyű halált jelent.
Majd újabb lövés érte a nyakánál, fejénél.
Ez olyan komoly sérülést okozott, hogy alig volt felismerhető.
Alex Murdaugh hívta a segélyhívót.
A hívásból
nyilván mindenki mást hall ki.
Alex Murdaugh van a vonalban.
Értem. Hogy hívják az áldozatot?
Maggie. Maggie és Paul.
Lélegzik?
Nem. Egyikük sem.
És... Értem.
Lát valakit a közelben?
Nem, hölgyem.
Nem voltam itthon. Most értem haza.
Ne érjen hozzájuk, jó?
Már hozzájuk értem, hogy lélegeznek-e.
Az kijelenthető, hogy Alex hangja zaklatott.
Gyorsan beszél, zihál.
Hallatszik a kutyaugatás is. Kaotikus, kifordult, sötét jelenet.
A Murdaugh család tagjai
ma először nyilatkoznak, mióta testvérük, Alex
holtan találta 22 éves fiát, Pault, és feleségét, Maggie-t,
akiket múlt héten dél-karolinai otthonukban lőttek le.
Hogy van a testvérük?
Tartja magát, erősnek tűnik, intézi a dolgokat.
Aztán egyszer csak összeomlik.
Nagyon...
Ez nehéz nekünk.
Az egész családot megviselte.
El sem tudom képzelni, min megy most keresztül a testvérem.
A Murdaugh család szerint Paul fenyegetéseket kapott ismeretlenektől.
Azt mondják, nem tudják, kitől.
- Erőszakos fenyegetések voltak? - Nem tűnt komoly dolognak.
Különben értesítettem volna valakit.
De persze lehet,
hogy hibáztam.
Alex és Buster Murdaugh 100 000 dolláros jutalmat ajánlottak fel
a nyomravezetőnek
Maggie és Paul Murdaugh gyilkossága ügyében.
Anya és fia együtt haltak meg, nem messze egymástól.
Az egész település rettegett. Ki ölte meg Pault és Maggie-t?
Mindenki mindenfélét kitalál,
hogy mi történhetett.
Ennek akár Mallory Beach halálához is köze lehet.
Mi lehetett az indíték, ha nem a düh vagy a bosszú?
A Beach család hivatalosan részvétét nyilvánította,
de sokan talán azon gondolkoznak, nem fűződhetett-e érdekük ehhez.
Nem lehet, hogy a fiatalembert
Mallory halála miatt ölték meg?
Ez kisváros. Beindult a pletykálkodás,
és nyilván azokra irányult a figyelem,
akik aznap a csónakon voltak.
Eltűnt a barátnőm, Bo! Remélem, a pokolban fogsz megrohadni!
Egy rendőr eljött a munkahelyemre, és a szemembe mondta,
hogy én vagyok a fő gyanúsított, és meghallgatná az alibimet.
Majdnem elveszítettem a fejemet.
Egy jó barátomról beszélt!
Több dolog is arra utalt,
hogy mivel Connorra akarták kenni, hogy ő vezette a csónakot,
ezért őt alaposabban ki fogják vizsgálni.
Sosem voltam az az idegeskedő típus, de...
Ez kemény volt.
Olyan gyönyörű vagy
Az Ószövetség azt írja: „Szemet szemért.”
Szerintem Paul félt,
mert mások is mondták, hogy félnek tőlem,
hogy csinálok-e valamit, mert tudták:
nagyon szeretem a gyerekeimet, és különleges kapcsolatom volt velük.
Egy nyomozó felhívott egyik este, amikor hazafelé mentem.
Azt hiszem, azt mondtam neki,
hogy csodálom, hogy csak most hívnak.
Egy ügynök bejött a munkahelyemre,
és DNS-mintát akart a hajamból, meg az ujjlenyomatomat és a nyálamat.
Közöm volt a családhoz, úgyhogy megértem.
De a szemébe néztem, és azt mondtam: „Ne zárják ki Alex Murdaugh-ot!”
A Seriffi Hivatal és a rendőrség szerint
ugyan nincs gyanúsított, de a lakosságnak nem kell félnie.
Kettős gyilkosság történt,
de a lakosságot nem fenyegeti veszély,
és a legutóbbi jelentés alapján nem keresnek konkrét gyanúsítottat.
Minden kriminológus megerősítené:
furcsa, hogy nincs rajz és leírás a gyanúsítottról,
nem keresnek semmilyen járművet.
A rendőrség végig azt mondta: a lakosság nincs veszélyben.
Ez egy nagy kérdés volt. Miért nincs veszélyben a lakosság?
Valahogy nagyon hallgattak arról, mi történt itt.
Ezen a ponton kevés információt tudtunk.
Alex Murdaugh ügyvédei eleinte azt mondták, kikezdhetetlen az alibije.
Meglátogatta a szüleit.
Idővel kiderültek a részletek a két gyilkos fegyverről.
Pault sörétes puskával lőtték meg.
Nehéz volt vizsgálni,
mert a söréteseknél nem egyértelmű a lövedék pályája.
De a képeiken a közösségi médiában látszik,
hogy Moselle-ben több sörétes is volt.
Maggie-t félautomata puskával lőtték meg. Mégpedig egy különleges darabbal.
A Blackout 300 nevű lőszerrel tölthető, ami egy ritka lőszertípus.
És a helyszínen maradtak hüvelyek is.
Maggie-t ezzel a konkrét fegyvertípussal lőtték le.
És mit ad Isten? Murdaugh-éknak volt ilyenje.
És senki nem foglalta le, hogy kizárják, az-e a gyilkos fegyver.
A múltban, 10-15 évvel ezelőtt
ha a család bajba keveredik,
talán sikerül eltussolni az ügyet.
Maggie és Paul halála mindent megváltoztatott.
Mindenki a dél-karolinai Lowcountryt, Hamptont figyelte.
Ha Murdaugh-éknál csontváz van a szekrényben, az most előkerül.
Mi a probléma?
A házvezetőnőm elesett, és vérzik a feje.
Nem tudom felkelteni.
Értem. A földön van, vagy...
A földön van.
Magánál van?
Nem igazán.
- És tudják az adatait? - Hölgyem, ne kérdezősködjön, hanem...
Már úton a segítség.
Már úton vannak.
Hogy félek-e a következményektől?
Igen.
Sokan mondták, hogy Murdaugh-ék bárkit el tudnak tüntetni.
Ez a sztori messze nem zárult még le,
és igen, most is félek egy kicsit, hogy ezt bevállaltam.
Booker tizedes, Dél-Karolinai Autópálya-rendőrség.
Egy incidens történt Hampton megyében a Sandy Run Roadon.
Fiatal fehér férfi, súlyos fejsérüléssel.
Egy kérdés.
Amikor azt mondta, úgy érzi, követik,
mondta, hogy például autóval követik?
Megkérdeztem, sétál-e, mert autókat hallottam.
Aztán véget ért a hívás.
Bizonyos dolgok nem állnak össze.
Ehhez a családhoz holttestek köthetők.
Hallottam egy nevet. A Murdaugh nevet.
- Murdaugh. - Murdaugh.
Mindenki azt mondja, a Murdaugh fiúk voltak.
A Murdaugh fiúk voltak.
Felhoztam nekik a témát, de csak nevettek.
Éreztem, hogy itt van valami.
Mindenki meghal, aki ismeri Morgant.
Mi folyik itt?
A TERMÉSZETI ERŐFORRÁSOK MINISZTÉRIUMA ÉS ÜGYNÖKEIK NEM NYILATKOZTAK.
MICHAEL BROCK MÁR NEM DOLGOZIK A MINISZTÉRIUMNÁL.
A feliratot fordította: Lipták András